رمل

لغوی معنی قدم نزدیک نزدیک رکھنا۔ اور مونڈھوں کو ہلانا۔ یہ حج کی سنت ہے یہ صرف مردوں کے لیے ہے عورتیں مستثنیٰ ہیں۔

ایک طواف میں سات چکر ہوتے ہیں،پہلے طواف میں تین چکروں میں سینہ تان کر اکڑتے ہوئے بہادری دکھاتے ہوئے چلنا(رمل کہلاتا ہے)،بقیہ چار چکروں میں معمولی رفتار پر چلنا سنت ہے۔مرآۃ المناجیح شرح مشکوۃ المصابیح، مفتی احمد یار خان نعیمی،نعیمی کتب خانہ، گجرات، جلد چہارم، صفحہ179۔
اس کی وجہ علامہ ابن کثیر یہ لکھتے ہیں
تفسیر ابن کثیر سورہ الفتح آیت27
طواف کعبہ کرتے وقت پہلے تین پھیروں میں مرد رمل کرتا ہے یعنی جلد جلد چھوٹے قدم رکھتا، شانے ہلاتا جیسے قوی و بہادر لوگ چلتے ہیں، نہ کُودتا نہ دوڑتا، جہاں زیادہ ہجوم ہو جائے اور رمَل میں اپنی یا دوسرے کی ایذا ہو تو اتنی دیر رمَل ترک کرے مگر رَمَل کی خاطر رُکے نہیں بلکہ طواف میں مشغول رہے پھر جب موقع مل جائے، تو جتنی دیر تک کے لیے ملے رَمَل کے ساتھ طواف کرے۔بہار شریعت حصہ ششم،امجد علی اعظمی صفحہ1097

رَمَل صرف تین پہلے پھیروں میں سنت ہے ساتوں میں کرنا مکروہ لہٰذا اگر پہلے میں نہ کیا تو صرف دوسرے اور تیسرے میں کرے اور پہلے تین میں نہ کیا تو باقی چار میں نہ کرے، اگر بھیڑ کی وجہ سے رَمَل کا موقع نہ ملے تو رَمَل کی خاطر نہ رکے، بلا رَمَل طواف کرلے اور جہاں جہاں موقع ہاتھ آئے اُتنی دور رمل کرلے اور اگر ابھی شروع نہیں کیا ہے اور جانتا ہے کہ بھیڑ کی وجہ سے رَمَل نہ کرسکے گا اور یہ بھی معلوم ہے کہ ٹھہرنے سے موقع مل جائے گا تو انتظار کرے۔الدرالمختار و ردالمحتار، کتاب الحج، مطلب فی طواف القدوم

رَمَل اس طواف میں سنت ہے جس کے بعد سعی ہو، لہٰذا اگر طوافِ قدوم کے بعد کی سعی طوافِ زیارت تک مؤخر کرے تو طوافِ قدوم میں رَمَل نہیں۔الفتاوی الھندیۃ، کتاب المناسک، الباب الخامس في کیفیۃ اداء الحج

 حوالہ جات 

زمرہ:حج